Downloaded from YTS.MX
Official YIFY movies site: YTS.MX
Apabila saya bayangkan Barbie, saya nampak patung kulit putih
dengan mata biru, rambut perang, bibir merah jambu
dan berpakaian merah jambu.
Itu yang saya bayangkan.
Saya rasa Barbie tak realistik.
Saya pernah fikir,
"Saya sepatutnya jadi Barbie apabila besar nanti."
Mungkin rupa saya akan berubah.
Tapi rupa ibu saya tak macam itu pun, jadi saya fikir, "Karutlah."
Barbie berkulit putih. Ken pun. Itu yang kami nampak.
Semasa nampak Barbie Kulit Hitam, saya terkejutlah.
Saya bayangkan
Barbie Kulit Hitam wujud kerana ada orang kulit Hitam di Mattel
yang tak puas hati.
Dia angkat tangan semasa mesyuarat. "Ada sesuatu yang tak cukup.
Ini memang tak patut. Tiada patung yang macam saya."
Semua orang putih di Mattel terfikir,
"Tak pernah terfikir pula. Betul juga."
"Tapi siapa nak beli? Entahlah."
Orang kulit Hitam itu balas, "Saya dan semua orang yang saya kenal."
Orang Mattel masih tak yakin.
"Alasan itu tak cukup kuat.
Kami tak nak berhabis wang untuk produk yang tak laku."
Orang kulit Hitam tersebut itulah
yang perlu beritahu mereka betapa besarnya nilai Barbie itu.
Akhirnya mereka bersetuju.
Saya bayangkan itulah yang berlaku.
Nak tahu tak?
Tamatlah dokumentari ini.
Barbie Kulit Hitam yang asal sangat bergaya.
Rambut afronya sempurna.
Saya kata, "Wah, ada Barbie Kulit Hitam.
Saya nak Barbie itu."
Kalau anak patung itu bukan jenama Barbie,
ia langsung tak sama.
Menamakan patung ini sebagai Barbie
memberitahu dunia bahawa kulit Hitam pun cantik.
Dia melambangkan kejayaan dan kejelitaan.
Dia menunjukkan kepada saya bahawa saya ada potensi.
Dia kulit Hitam. Dia cantik. Dia hebat.
Pada 2011, saya pindah ke Los Angeles
demi mengejar cita-cita untuk menjadi pembuat filem.
PENULIS/PENGARAH
Saya tinggal dengan mak cik saya dan tidur di bilik yang penuh anak patung.
Saya benci anak patung.
Tapi mak cik saya suka anak patung, jadi saya ingin tahu sebabnya.
PEKERJA MATTEL, 1955-1999
Nama saya Beulah Mae Mitchell dari Fort Worth, Texas.
Saya lahir pada tahun 1938, 15 Mei 1938.
Gerakan Hak Sivil cuma wujud pada tahun 1960-an.
Mak cik hidup lama sebelumnya.
Keadaan pada zaman dulu sangat berbeza.
Semasa kecil, saya kerja di rumah orang putih,
memasak pada usia 13 tahun.
Saya belajar daripada gred 1 sampai gred 9 di sekolah kulit Hitam.
Ketika itu, kami tak boleh mengundi. Ada konsep "bayar untuk mengundi".
Semasa saya muda, kami perlu bayar untuk mengundi.
Jadi, adakah mak cik rasa disebabkan mak cik membesar pada masa itu,
apabila lihat anak patung kulit Hitam…
Mak cik sangat terpesona melihat patung kulit Hitam.
Ibu saya suka anak patung. Saya pun suka.
Sebab saya suka fesyen dan anak patung serta orang cantik.
Semuanya cantik-cantik.
Saya buat anak patung daripada botol jem,
letak tali di dalamnya, sikat dan keritingkan rambutnya
semasa kecil.
Kami seronok ada anak patung begitu.
Kami ada anak patung betul, tapi kami tetap suka anak patung botol
dengan rambut yang boleh disikat dan didandan.
Saya tak ada patung kulit Hitam semasa saya kecil.
Anak patung bayi pun tak ada?
Tak ada.
Semasa Hari Krismas, kami dapat anak patung kulit putih.
Semasa berumur tujuh lapan tahun,
mak cik teringin tak nak ada anak patung kulit Hitam?
Tak terfikir pun langsung. Asalkan anak patung.
Koleksi saya sekarang
ada lebih banyak patung kulit Hitam daripada patung kulit putih,
tapi orang tak terkejut kerana bagi mereka, itu perkara biasa.
Apabila dengar cerita dia bermain dengan patung kulit putih,
saya fikir, "Saya pun main dengan patung kulit putih."
Tentulah saya main tanpa rela.
Tapi dia tak terfikir boleh main dengan patung kulit Hitam.
Pernahkah saya, Lagueria, terfikir semasa saya kecil?
Memang bingung rasanya
apabila melihat cermin sosial dan tak nampak diri sendiri.
Aneh juga.
Kami berbeza generasi, tapi kami kongsi pengalaman yang sama.
BAB 1 - TIADA PATUNG KULIT HITAM
Nama saya Maxine Waters.
Saya ahli Kongres.
Saya kumpul patung kulit Hitam.
Saya ada 12 adik-beradik.
Kami miskin,
jadi kami dapat hadiah mainan pada musim Krismas.
Kami pergi ke tempat yang telah ditetapkan
untuk orang miskin datang ambil mainan.
Saya pastikan adik-beradik perempuan saya dapat hadiah anak patung,
tapi saya kata, "Saya tak nak."
Anak patung kulit Hitam?
Dulu tak ada patung kulit Hitam. Semuanya patung kulit putih.
Kami tak fikir sangat tentangnya pada masa itu.
Tapi apabila semakin tahu dan faham
tentang diri sendiri dan orang bukan kulit putih,
saya mula faham betapa pentingnya ada anak patung kulit Hitam
dan ada seseorang yang mirip saya.
Mengumpul patung kulit Hitam sangatlah penting.
Untuk menunjukkan kita menyukai dan menghargainya,
kita mampu beli dan mahu memilikinya.
Ibu saya sangat suka anak patung.
Dia ada koleksi semua jenis anak patung.
Rasanya sebab patung kulit Hitam tak wujud semasa dia kecil.
Jadi, dia terpesona dengannya.
Wanita yang tak pernah lihat anak patung yang menyerupai dirinya
pasti kagum apabila akhirnya dapat melihatnya.
Di Amerika, ada banyak tempat
yang haramkan patung kulit Hitam.
Jadi, orang buat anak patung yang nampak macam bantal atau selimut.
Atau yang dibuat dengan kain belacu untuk lambangkan patung kulit Hitam.
Di Caribbean, ada patung yang dipanggil Topsy-Turvy.
Satu sisinya ada anak patung kulit putih dengan skirt panjang,
tapi apabila diterbalikkan dan skirtnya diturunkan,
jadi patung kulit Hitam.
Dulu memang ada patung kulit Hitam, tapi jenis stereotaip saja.
- Faham tak? - Saya faham.
Mana ada anak patung yang cantik.
Anak patung kulit Hitam wujud
kerana Kenneth dan Mamie Clark membuat eksperimen
yang tanya kanak-kanak kulit Hitam patung pilihan mereka,
dan guna patung kulit Hitam dalam eksperimen itu.
1938 - BEULAH MAE MITCHELL LAHIR
1940 - UJI KAJI PATUNG CLARK
Kami letak di atas meja.
Dua patung kulit putih dan dua patung kulit gelap,
sama dari semua aspek kecuali warna.
Semuanya tak pakai baju, cuma pakai lampin.
Kami tanya kanak-kanak beberapa soalan mudah.
"Tunjuk patung kulit putih.
Tunjuk patung kulit gelap."
Kemudian kami tanya pilihan mereka.
Contohnya, "Kamu nak main dengan patung mana?"
"Tunjuk atau beri kepada saya patung yang baik."
"Tunjuk atau beri kepada saya patung yang jahat."
Kebanyakan kanak-kanak kulit Hitam pada masa itu
anggap ciri positif sebagai ciri anak patung kulit putih
dan anggap ciri negatif sebagai ciri anak patung kulit gelap.
Kemudian saya tanya soalan, "Tunjukkan patung yang menyerupai kamu."
Ada kanak-kanak pandang saya seolah-olah saya syaitan
kerana bertanya begitu.
Sejak itulah ahli psikologi mula faham
kesan buruk terhadap manusia
akibat penyisihan kaum.
Ia sangat menggemparkan komuniti kulit Hitam.
Mereka mula memahami
budak perempuan kulit Hitam rasa rendah diri,
tak anggap diri mereka cantik dan lebih suka patung kulit putih.
Disebabkan keputusan uji kaji itu,
ramai hakim Mahkamah Agung
yang mengadili kes Brown lawan Lembaga Pendidikan
berkata itulah bukti yang paling mempengaruhi keputusan mereka.
Bukan statistik,
bukan agihan kelengkapan sekolah yang tidak sama rata,
bukan sekolah yang dibina secara cuai.
Semua itu tak meyakinkan seperti uji kaji Clark.
Akibatnya, Mahkamah Agung memutuskan
dalam kes itu untuk mengharamkan pengasingan kaum di sekolah.
1953 - BEULAH BERPINDAH DARI TEXAS KE CALIFORNIA
Pada 1953, saya pindah ke Los Angeles dengan ibu saya.
Pada 1955, kakak saya berkahwin pada bulan Julai.
Kakak iparnya kerja di Mattel dan tanya, "Kamu nak bekerja pada musim panas?"
Sebab mereka ambil pelajar kolej.
Sepatutnya untuk 18 tahun ke atas, tapi saya tipu umur dan dapat kerja.
Ini gambar saya.
Saya putar Jack-in-the-box.
"Eleanor Ruiz mencantumkan bahagian atas dan bawah kepada badan Jack.
Beulah Mitchell yang duduk di mesin memutarkan Jack."
Saya dipanggil "pemutar". Gaji saya lebih besar sedikit.
Ini saya dan ini kakak saya.
Kami mula pada hari yang sama.
Ini Ruth Handler dan Elliot Handler.
Kami kerja untuk pemilik asalnya.
Itu cuma perniagaan keluarga yang kecil-kecilan.
Kami suka Ruth kerana dia wanita yang kuat.
Selepas Ruth pergi ke luar negara, dia mahu buat patung yang ada buah dada.
Kami sangat terkejut.
Semasa itu, saya dah jadi ketua barisan pemasangan.
1955 - BEULAH BEKERJA DI MATTEL
1959 - BARBIE LAHIR
Barbie, kau jelita
Kau membuatku rasa
Patung Barbieku bernyawa
Dia namakan patung itu Barbie dan Ken sempena anak-anaknya.
Saya ingat mereka semasa mereka kecil. Mereka muda sedikit daripada saya.
Buku ini ditulis oleh Ruth Handler.
Dalam buku ini,
dia sebut nama saya.
Bagaimana mak cik mula berkawan dengan bos mak cik?
Sebab dia memang baik.
Semasa kami bekerja, dia datang perhatikan kami.
Sambil kami rancak bekerja, dia tanya kami,
"Ada cadangan apa yang saya boleh buat?"
Dia suka tanya soalan.
"Kamu rasa anak patung ini akan laris?"
"Apa lagi kita patut buat supaya patung ini popular?"
Baginya, pendapat kami sama penting seperti pendapat orang di pejabat
kerana kami yang buat mainan.
Pada 1960 atau 1961, mereka kata, "Kami mahu Barbie Kulit Hitam."
Dia kata, "Bagus. Kita tengok nanti."
Meminta Ruth Handler
supaya mempertimbangkan koleksi Barbie Kulit Hitam
merupakan satu revolusi.
Kita jarang-jarang hargai generasi sebelum kita,
walhal tindakan yang mereka ambil selalunya luar biasa.
Pada tahun 1960-an, Mattel mencipta kawan-kawan Barbie yang berkulit Hitam.
Anak patung Francie yang asal mula ada sejak 1966.
Dia dipasarkan sebagai sepupu Barbie.
Pada 1967, Mattel mula menawarkan Francie versi kulit Hitam.
Christie muncul pada 1968.
Saya paling bangga dengan patung Christie saya.
Dia dilabel sebagai pengasuh
dan kawan baik Barbie.
Bagi saya, dia tak boleh jadi dua-dua.
Dia kawan baik, bukan pengasuh.
Mukanya tiada ciri-ciri kulit Hitam.
Tulang pipi, hidung, bibir dan matanya langsung tak sama.
Seolah-olah mereka ingat
kalau kulit patung itu lebih gelap,
ia sudah memadai.
Kemudian ada patung Julia.
Julia diilhamkan oleh wanita Afrika Amerika pertama
yang menjadi watak utama dalam rancangan televisyen,
Diahann Carroll.
Klinik, Pn. Baker bercakap.
Diahann Carroll sebagai Julia
ialah wanita kulit Hitam pertama yang menerajui siri TV.
Jadi, ia penting bagi saya.
Saya dah mula kerja dalam industri TV dan saya suka dia.
Saya rasa Julia Baker sangat hebat.
Saya ada patung Christie.
Saya ada patung Cara. Saya ada tiga anak patung Cara.
Semuanya nampak sama, tapi cirinya berbeza-beza.
Saya tak pernah terfikir Cara dan Christie bukan Barbie.
Mereka sama seperti Barbie bagi saya.
Tapi apabila saya tahu patung-patung itu bukan Barbie
dan tak dianggap Barbie, ia menarik perhatian saya.
1965 - PEMBERONTAKAN WATTS
Lou Smith dan Robert Hall yang menyaksikan Pemberontakan Watts
mahu buat sesuatu untuk menangani kemiskinan dan pengangguran
yang sedang berlaku di Watts, Los Angeles Selatan.
Mereka tubuhkan organisasi bernama Operasi Bootstrap
untuk beri latihan kerja.
Mendedahkan orang kulit Hitam
kepada dunia teknologi yang mereka tak pernah ceburi.
Ya, itu tugas kami.
Mengajar mereka memanfaatkan bakat, bukan meniaga secara haram.
Ya, itu tugas kami.
Menerusi Operasi Bootstrap,
ada beberapa perniagaan ditubuhkan.
Antara yang paling berjaya
ialah Syarikat Mainan Shindana.
MAINAN SHINDANA
Ayah saya rasa budak kulit Hitam perlukan imej diri yang positif,
jadi dia buat patung kulit Hitam yang nampak macam orang kulit Hitam.
Dia berjaya yakinkan pemilik Mattel, Elliot dan Ruth Handler,
supaya melabur $200,000 untuk tubuhkan syarikat mainan.
Lou Smith mendahului zamannya dan dia seorang aktivis.
Apabila mereka hasilkan mainan, ia merupakan satu pencapaian.
Apabila mereka ikat kontrak dengan Mattel,
ia dianggap pencapaian hebat.
Mereka membantu sepenuhnya.
Orang syarikat kami dihantar ke sana
untuk tunjukkan cara membuat anak patung kulit Hitam.
Orang Mattel memperkenalkan mereka
kepada beberapa proses pembuatan yang mereka gunakan.
Mereka betul-betul mahu kilang mainan Shindana berjaya.
Ini Baby Nancy.
PENGUMPUL PATUNG
Dia dilahirkan pada 1968.
Kita boleh beli Baby Nancy dengan rambut afro
jika kita mahu patung afro.
Ada yang berambut keriting pendek.
Ini pakaian asalnya.
Mereka sangat mengutamakan ciri-ciri
yang lebih tepat
berbanding dengan anak patung Mattel.
Dia ada ciri-ciri asli yang menyerlah
dan satu-satunya patung kulit Hitam
yang memasuki Balai Kemasyhuran Mainan.
Ini Disco Wanda.
Disco Wanda dibuat pada tahun 1970-an.
Shindana hasilkan patung fesyen versi mereka sendiri.
Selain dapat mainan, kanak-kanak juga dapat buku kecil.
Dalam buku kecil ini,
ada Wanda versi jururawat, penari balet.
Versi pramugari. Semuanya berdasarkan orang sebenar.
- Wanita kulit Hitam? - Betul.
Rekaan patungnya berdasarkan wanita tempatan dan kerjaya mereka.
Mereka mahu dedahkan kerjaya
yang munasabah untuk budak perempuan kulit Hitam.
Syarikat Mainan Shindana hasilkan anak patung dan mainan
untuk semua golongan kanak-kanak.
Semuanya comel dan menyeronokkan.
Saya rasa ia hasil usaha orang yang bekerja di Shindana
dan pengendali syarikatnya.
Seluruh tenaga pekerjanya datang dari Los Angeles Tengah Selatan.
Seramai 99 peratus pekerja Shindana hampir boleh berjalan ke tempat kerja.
Walaupun ibu bapa yang beli patung ini
tak dapat lihat keadaan di kilang,
mereka dapat rasa.
Akhirnya, Syarikat Mainan Shindana menjadi
pengeluar terbesar mainan kulit Hitam pada tahun 70-an dan awal 80-an.
Mereka berjaya membuktikan konsep
bahawa produk mereka ada pasaran, boleh menguntungkan
dan ada cara untuk hasilkan produk
yang pasaran itu mahukan dan benar-benar hargai.
Menjelang tahun 1980-an,
syarikat besar mula meniru model mereka.
Akhirnya, pada 1983, syarikat itu ditutup.
Saya bekerja 14 tahun di kilang.
Pada 1969, saya mula kerja di pejabatnya.
Saya selalu beritahu diri saya,
"Mereka perlukan orang bukan kulit putih."
Sebab cuma ada seorang lelaki kulit Hitam
iaitu pengatur cara di tingkat enam.
Saya orang kulit Hitam yang kedua.
Saya suka orang. Semua orang selesa dengan saya.
Saya memang begitu.
1969 - BEULAH MULA BEKERJA DI BANGUNAN KORPORAT
Mereka ambil pekerja kulit Hitam bernama Kitty Black.
Dia pelajar Kolej Trade-Tech.
Dia diambil bekerja sebagai pereka pakaian.
Pereka kulit Hitam pertama kami.
Saya Kitty Black Perkins.
PEREKA BARBIE KULIT HITAM
Saya reka patung Barbie Kulit Hitam yang pertama untuk Mattel.
Saya jawab iklan.
Saya pergi temu duga
dan pulang sambil berfikir,
"Saya perlu dapatkan kerja ini. Saya tak boleh buat kerja lain."
Mereka minta saya bawa satu rekaan.
Ambil patung, pakaikan baju,
bawa pola pakaian
serta pakaian yang siap dijahit.
Saya datang semula dengan enam rekaan,
bukan satu.
Kehadiran Beulah Mae
membuka jalan untuk Kitty masuk bekerja sebagai profesional.
Mereka dah biasa dengan kehadiran
wanita kulit Hitam yang bagus dan cekap di tempat kerja.
Itu membolehkan langkah seterusnya,
iaitu pereka wanita kulit Hitam yang bagus dan cekap.
Adakah kedatangan Kitty akan diterima
jika Beulah tiada di sana,
itu saya tak pasti.
Saya jumpa Beulah mungkin pada hari kedua selepas saya mula kerja di Mattel.
Kami bangga dengan dia kerana dia pandu kereta sport,
macam Barbie Kulit Hitam kami.
Kami sangka dia Barbie Kulit Hitam.
Barbie Kulit Hitam sebenar.
- Apa khabar? - Kitty!
Cantiknya awak. Apa khabar?
- Bersyukur dapat berada di sini. - Okey.
- Saya ahli kelab LSB. - Kelab apa?
Lupa Semua Benda.
Saya pun ahlinya.
- Saya kerja di Mattel selama 28 tahun. - Okey.
Tapi sepanjang tempoh itu, saya kenal Beulah.
Terus masuk selepas kolej.
Pereka kulit Hitam pertama untuk Barbie.
Saya utamakan Barbie Kulit Hitam daripada Barbie biasa
dan kerjanya memang bagus.
Zaman itu sangat menyeronokkan bagi saya.
Semua orang kulit Hitam di syarikat itu,
tak kira jawatan mereka, jumlah mereka pun sangat sedikit,
datang mencari saya.
Saya rasa sangat terharu.
Nama saya Shonda Rhimes.
Saya penerbit televisyen, penulis
dan wanita pertama yang mencipta tiga drama TV
yang telah mencapai 100 episod.
Seseorang perlu jadi yang pertama. Tapi itu umpama beban bagi saya.
Saya rasa jika saya tak berjaya, bolehkah orang selepas saya dapat peluang?
Bolehkah wanita kulit Hitam jadi watak utama rancangan TV lagi?
Semua itu penting.
Nama saya Misty Copeland.
Saya penari balet profesional.
Saya wanita kulit Hitam pertama yang jadi penari balet utama
di Teater Balet Amerika sepanjang 80 tahun sejarahnya.
Saya jumpa Susan Fales-Hill,
ahli lembaga Teater Balet Amerika.
Dia wanita kulit Hitam hebat yang jadi mentor saya.
Dia yang menyedarkan saya
bahawa wanita kulit Hitam perlu bersatu dan saling menyokong.
Nama saya Ibtihaj Muhammad.
Saya atlet Olimpik.
Saya pemain pedang dan juga Barbie.
Semasa membesar, biasanya saya satu-satunya orang Afrika Amerika,
satu-satunya budak bertudung,
malah, dalam sukan lawan pedang,
bagi acara pedang sabre, kadangkala satu-satunya perempuan,
sejak kecil lagi saya tahu saya perlu bergantung pada diri sendiri
dan berani walaupun sendirian.
Kehadiran saya di pentas ini sebagai orang kulit Hitam
ialah satu bentuk protes
kerana sejarahnya selama ini
meminggirkan orang kulit Hitam.
Tekanan itu menyemarakkan semangat saya untuk terus beraksi
kerana berada di pentas itu saja pun
mungkin boleh mengubah hidup seseorang.
Selepas saya berjaya jadi penari solo dan penari utama,
perasaan saya seperti, "Jika saya tak sampai ke tahap ini,
bila lagi gadis kulit Hitam lain akan diberi peluang ini?"
Ia membakar semangat saya. Saya nekad untuk lakukannya.
Dia pereka kulit Hitam pertama kami.
Saya masih ingat lagi apabila Kitty panggil kami semua
dan dia kata,
"Kamu tak rasa mereka patut buat anak patung dengan ciri kulit Hitam?"
Itu yang dia fikirkan.
Saya rasa kanak-kanak bukan kulit putih
alami kesan psikologi apabila terpaksa bermain dengan boneka kulit putih.
Nama saya Monica Bailey.
Saya ibu kepada tiga orang anak.
Saya membesar di Inglewood, California dan dibesarkan di Arizona.
Kami tinggal di pekan kecil, jadi memang sukar untuk cari ruang
untuk orang kulit Hitam.
Saya main dengan boneka kulit putih.
Saya ambil minyak rambut yang ibu saya sapu pada rambut saya
dan sapu pada kulit kepala patung hingga ke akar rambutnya
lalu sikat untuk jadikan rambutnya keriting
macam rambut saya.
Saya tahu itu bukan saya,
tapi saya rasa lebih dekat dengannya jika saya buat begitu.
Kalau matanya biru, saya guna krayon atau pen penanda
dan warnakan matanya coklat.
Semua Barbie saya berkulit putih
dan saya mahu rupa saya sama dengannya.
Tapi,
standard kecantikan itu buat saya
dan budak kulit Hitam lain rasa tak cukup bagus.
Saya nak kelihatan macam Barbie. Saya nak jadi Barbie.
Saya rasa seram sejuk apabila teringat hal itu.
Ia sangat…
Ya.
Wah! Tak sangka boleh rasa begini!
Saya masih ingat lagi
saya rasa saya tak cantik.
Disebabkan oleh kulit saya
dan tekstur rambut saya.
Sudahlah saya dikelilingi orang yang tak kelihatan macam saya
dan tak terima saya.
Ia sangat mencabar.
Sangat mencabar. Sangat sukar.
Perspektif kita,
perkara yang kita anggap benar atau salah,
terbentuk semasa kita kecil.
Kalau Barbie tak melambangkan
realiti sebenar kita,
apa mesej yang kanak-kanak dapat?
"Kamu tak wujud."
Semasa saya reka patung ini,
ada keperluan untuk kanak-kanak kulit Hitam
memiliki permainan yang kelihatan seperti dia.
Saya nak dia melambangkan penampilan sebenar wanita kulit Hitam.
Barbie biasa selalunya memakai gaun kembang
dan rambutnya sentiasa panjang.
Saya mahu rupanya bertentangan dengan Barbie
dan bertentangan dengan Christie,
jadi saya beri warna garang,
barang kemas yang menonjol, rambut pendek
dan skirt lelilit yang dedahkan kulit.
Salah satu penyanyi kegemaran saya ialah Diana Ross.
Fesyen rekaan saya
nampak macam pakaian Diana Ross.
Ada seorang lagi pereka rambut
bernama Mellie Phillips.
Dia orang kulit Hitam,
jadi kami cipta fesyen afro pendek.
Sama macam rambut saya ketika itu.
Kami ada pereka prototaip patung, Abol. Dia bukan orang kulit putih.
Kami buat bibirnya lebih tebal. Kami buat hidungnya lebih besar.
Kulitnya cerah sedikit
walaupun kami boleh pilih warna lebih gelap.
Itu lebih kepada pilihan.
Saya lebih suka warna itu.
Saya tahu Barbie Kulit Hitam berbeza.
Saya cuma tak sedar sebanyak mana.
1976 - KITTY BEKERJA DI MATTEL
1980 - BARBIE KULIT HITAM MULA DIJUAL
1959-1980: 21 TAHUN ANTARA BARBIE DAN BARBIE KULIT HITAM
BONEKA KULIT HITAM PERTAMA BERNAMA BARBIE
"SAYA REKA BARBIE INI UNTUK CERMINKAN BUDAYA KULIT HITAM"
"KEMUNCULANNYA KEJAYAAN BAGI ANAK PATUNG KULIT HITAM"
Saya masih boleh rasa kegembiraan yang saya rasa
semasa saya mula-mula kenal Barbie Kulit Hitam.
Barbie Kulit Hitam yang asal sangat hebat.
Rambut afronya cantik.
Gayanya seperti nak pergi ke kelab malam
dengan gaun merah yang cantik.
Kulitnya ada melanin.
Dia gadis berkulit gelap.
Bila awak mula jatuh cinta dengan Barbie Kulit Hitam?
Sejak saya memegangnya.
Ia tertulis, "Dia berkulit Hitam. Dia cantik. Dia hebat."
Memang bangga rasanya apabila melihat Barbie Kulit Hitam yang pertama.
Bagi saya, kemajuan yang dibuat
apabila patung kulit Hitam itu dinamakan Barbie,
bukan Francie atau nama lain,
membolehkan gadis kulit Hitam
menjadi heroin cerita.
Dalam senario olok-olok dengan Barbie, dia menjadi tumpuan.
Dia gadis paling cantik.
Orang nak jadi macam dia.
Tak ada sesiapa dalam hidup ini
cuma patut jadi kawan baik si cantik.
Ia mengiktiraf kewujudan kami,
menyedari kami wujud dan membuat kami rasa dihargai.
Menamakan anak patung ini sebagai Barbie…
Dengan berkeras menggunakan nama Barbie,
bukan setakat boneka fesyen biasa…
…memberitahu dunia bahawa Hitam pun jelita.
Saya sangat bersyukur kerana sekarang kami pun termasuk
dalam legasi itu.
Dalam keluarga saya, orang dewasa berbincang,
adakah ini satu langkah ke hadapan?
Adakah rupanya seperti anak patung
yang sesuai diberi kepada ahli keluarga?
Rambutnya jadi fokus utama.
Kami buat kumpulan fokus.
Ada beberapa komen daripada ibu-ibu
tentang rambutnya yang pendek, bukannya panjang,
atau gaunnya yang melekap, bukannya kembang.
Mereka tak tahu sama ada ia sengaja dilakukan
atau tidak mengambil kira sensitiviti.
Pada masa itu, Mattel menjemput…
ahli psikologi kanak-kanak untuk berbincang tentang anak patung itu.
Tentang perasaan ibu-ibu tersebut.
Tapi apabila ahli psikologi itu dapat tahu perekanya orang kulit Hitam,
semuanya selesai.
Selama 21 tahun diambil untuk satu patung fesyen kulit Hitam
layak mendapat nama Barbie.
Hei, ini cuma anak patunglah.
Tapi saya tak tahu Barbie Kulit Hitam wujud
sebelum mak cik saya bercerita,
jadi saya terfikir, "Orang tahukah tentang Barbie Kulit Hitam?"
- Boleh saya tengok? - Ya.
Ini salah satu pakaiannya.
Ya, saya pernah tengok.
Saya pernah terfikir dia nampak macam Diana Ross.
Ya, saya pernah tengok. Terima kasih.
Saya tak perasan. Kulitnya agak cerah.
Macam Foxy Brown.
- Ya. - Ya, gayanya sangat 70-an.
Cantiknya baju dia. Ada lubang pada bahu.
- Cantiklah. - Ya.
Ini rambut afro versi mereka, bukan?
Saya ingat-ingat lupa dia wujud. Saya pernah lihat gambarnya.
Dulu saya tak sedar pun kepentingannya sebagai Barbie kulit Hitam pertama.
Saya tak ingat kalau saya pernah tengok versi asal.
Mungkin tak dijual di kedai saya.
Saya tak pernah nampak di kedai.
Pada usia 40-an ini,
saya baru sedar ia wujud.
Saya gembira melihat mereka cipta replika
berdasarkan wanita kulit Hitam pada masa itu,
walaupun cuma pada mukanya.
Tapi saya tak pernah nampak, jadi saya kecewa.
Dengan itu, timbul satu lagi soalan.
"Wujudkah promosi untuknya?"
Saya tak pernah tonton iklannya.
Mesti ada, sebab saya tengok kartun pagi Sabtu,
tapi saya macam tak pernah tengok iklannya.
Iklan Barbie selalunya tunjuk Barbie kulit putih.
Kalau boneka kulit Hitam diiklankan
sebagai boneka paling cantik dan popular,
tentu jualannya sama laris, malah mungkin lebih laris
daripada Barbie kulit putih.
Saya rasa saya beli versi tiruan.
Rasanya ibu bapa saya tak beli yang asli…
Sebab ia sukar didapati.
Saya rasa kalau Mattel tahu Barbie ini akan jadi sangat popular,
tentu mereka akan lebih berusaha untuk menghasilkan
banyak anak patung kulit Hitam, bukan satu sahaja.
Mesej Mattel berkenaan permintaan kami untuk bahan promosi Barbie Kulit Hitam:
"Berkenaan iklan cetak atau iklan siar Barbie Kulit Hitam,
saya terjumpa artikel yang menyatakan
tidak banyak promosi diadakan untuk anak patung ini.
Daripada jumlah yang sedikit itu, saya belum jumpa apa-apa setakat ini."
1968-1983: SYARIKAT MAINAN SHINDANA 15 TAHUN BEROPERASI
1985 - RUMAH IMPIAN BARBIE
Saya agak suka dengar cerita mak cik saya, Kitty, Barbie Kulit Hitam
dan bercakap dengan orang tentang patung kulit Hitam.
Saya tak kata saya dah suka anak patung,
tapi saya mula faham sebab ia bukan saja penting baginya,
tapi penting secara amnya.
MERENTAS BATASAN
Ia buat saya terfikir tentang si kecil Lagueria
serta cara dia dan adiknya bermain.
Kami bermain dengan memakai kain dalam di atas kepala,
berpura-pura rambut kami panjang dan perang muda.
Semasa kecil, kami tak faham maksudnya.
Tetapi kini ia buat saya fikir lebih mendalam tentang pengaruh mainan
dan betapa besar ertinya jika kami dikelilingi Barbie Kulit Hitam.
1991 - BARBIE SHANI DIJUAL
Shani dah sampai!
Shani, Shani Berjalan dan senyum
Siapa? Gadis yang bergaya
Shani dan kawan-kawan.
Cantiknya
Kami suka gayamu
Saya turut cipta koleksi patung kulit Hitam bernama Shani.
Koleksi itu dilancarkan
atas kejayaan Barbie Kulit Hitam.
Saya mula kumpul anak patung Barbie sejak zaman kolej.
Shani membawa perspektif baru.
Ada Asha yang warna kulitnya lebih kurang macam awak,
dan ciri wajahnya lebih halus.
Ada Nichelle,
rupanya macam Mak Cik Toosley saya,
sepupu ibu saya.
Kulitnya sangat gelap.
Kemudian ada Shani,
gadis sawo matang yang cantik.
Koleksi itu unik.
Semasa pelancaran koleksi itu,
mereka adakan promosi besar-besaran di New York.
Mereka nak anak patung dengan rona kulit berbeza-beza,
seperti komuniti Afro-Amerika.
Ada artikel dalam The Village Voice.
Mereka tulis panjang berjela tentangnya
dan betapa pentingnya boneka baru ini.
Saya masih simpan artikel itu.
Shani ialah produk pertama kami untuk pasaran etnik
dan yang pertama dipasarkan secara meluas
kerana sekarang ini belum ada
anak patung Afrika Amerika
dengan iklan siar, iklan cetak dan bahan promosi sokongan,
yang akan menjadi fokus unit publisiti
dan kerjasama strategik dengan jenama lain.
Nama saya Isis McKenzie Johnson.
Semasa remaja, saya jatuh cinta dengan Barbie Kulit Hitam.
Saya dari Watts, LA Tengah Selatan.
Hidup di sana susah
sampaikan tak ada masa untuk fikir tentang melawa.
Akhirnya keluarga saya berpindah ke Rancho Cucamonga,
tapi majoriti penduduknya orang kulit putih.
Saya dipanggil "negro" atau "coklat".
Saya dihina dengan panggilan dan kata-kata kesat
disebabkan oleh rupa saya.
Alamak, habis bersememeh solekan saya.
Apabila saya tonton TV, tak ada watak macam saya,
yang faham perasaan saya.
Saya tak dapat lari daripada realiti
yang menyakiti saya disebabkan oleh rupa saya.
TV bantu kanak-kanak lupa realiti, tapi saya cuma nampak orang kulit putih.
Kalau ada rancangan dengan orang kulit Hitam pun,
mereka orang miskin.
Ia menjadi peringatan
bahawa cabaran hidup ini takkan berhenti.
Tapi kemunculan Barbie Kulit Hitam
melambangkan kejayaan dan kecantikan.
Dia menunjukkan kepada saya bahawa saya ada potensi.
Budak perempuan kulit putih nampak potensi mereka pada Barbie mereka.
Saya cuba lihat potensi saya pada Barbie mereka,
tapi saya sedar itu bukan realiti saya kerana saya orang kulit Hitam.
Apabila Barbie Kulit Hitam muncul,
saya sedar saya pun ada potensi.
Biarlah kalau orang lain nak kritik.
Bagi saya, Barbie Kulit Hitam banyak membantu saya.
Berdasarkan kejayaan saya,
saya diberi satu pasukan
supaya kami boleh cipta lebih banyak anak patung.
Nama saya Stacey McBride-Irby,
bekas pereka Barbie.
Saya suka bermain dengan anak patung semasa kecil.
Barbie kegemaran saya.
Sebab itu saya bercita-cita nak jadi pereka fesyen.
Ada artikel Los Angeles Times
tentang Kitty Black Perkins.
Ayah saya simpan artikel itu untuk saya
kerana dia mahu beri inspirasi dan perkasakan saya.
Apabila saya ceburi industri pakaian pada awal 1990-an,
tak ramai orang yang nampak macam saya.
Tapi saya tak ada rancangan sandaran.
Saya keluarkan artikel tentang Kitty Black Perkins.
Saya telefon dia.
- Hei! - Hei!
Apa khabar?
Kali pertama saya nampak Kitty, dia pakai sut putih,
rambutnya keriting dan besar.
Saya terpegun dan fikir,
dia macam bidadari dan pelakon campur Barbie.
Bumbung keretanya boleh dibuka supaya rambutnya boleh ditiup angin.
Entah, aura awak sangat istimewa.
Temu bual berjalan lancar. Dia beri saya tugasan.
Saya perlu pulang, beli patung Barbie
dan cipta fesyen untuk patung Barbie itu.
Semasa kami duduk berbual tentang jangkaannya,
matlamatnya dan sebagainya,
Stacey keluarkan fail.
Dia ada banyak artikel,
keratan akhbar tentang saya.
Dia cuba buat macam konon-konon ia terkeluar.
- Memang betul pun. - Tunggu.
Dia sengaja jatuhkan supaya saya boleh nampak.
Sebab itu awak dapat kerja itu.
Dia sangat bercita-cita tinggi.
Dia ada banyak idea hebat.
Jadi, saya ambil dia bekerja.
1996 - STACEY DILANTIK
Saya masih ingat kali pertama Kitty bawa saya melawat pejabat.
Saya jumpa Mak Cik Mae awak. Dia sangat ceria.
Kitty perkenalkan saya.
Setiap kali saya pergi ke bangunan korporat,
dia kata, "Hai, Kitty Kecil."
Saya masih tak pasti jika dia tahu nama saya Stacey.
Saya jadi penyambut tetamu pada 1989.
Saya berhenti pada 1999.
Saya dapat jumpa orang dari seluruh dunia.
Cara terbaik untuk berkomunikasi dengan orang ialah senyuman.
Dia sangat bertenaga
dan seronok dapat jumpa wanita kulit Hitam lain
di bangunan korporat Mattel.
Saya belajar semua yang saya perlu tahu dalam industri mainan
daripada Kitty Black Perkins.
Saya ambil dia bekerja sebagai pereka
dan seorang lagi pereka kulit Hitam.
Namanya Thomas Quinn.
Saya cuma bimbing mereka untuk ikut haluan sendiri.
Mereka sangat bagus.
Selepas kira-kira dua tahun,
saya dipanggil menyertai pasukan Barbie yang lain.
Ia agak menakutkan, tapi saya teruja.
Saya rasa saya dah bersedia,
tapi pengalaman itu sangat berbeza
kerana saya perlu bersaing.
1996 - STACEY DILANTIK
Saya bersara daripada Mattel pada 2003.
Apabila saya pergi,
Stacey diberi peranan penting.
Baguslah.
Tahukah kau kenapa
2008 - BARBIE AKA DILANCARKAN
Aku nak jadi ahli AKA
Ahli Alpha Kappa Alpha
Aku nak jadi ahli AKA
Rakan sekerja saya tanya,
"Stacey, kami nak buat patung AKA.
Awak nak jadi perekanya? Sebab saya tak tahu apa-apa."
Saya kata, "Mestilah saya nak!"
Sororiti Alpha Kappa Alpha ditubuhkan pada 1908.
Jadi, ini anak patung seratus tahun.
Ia barang pengumpul.
Ini sebahagian daripada lakaran asal saya.
Satu dipanggil Dewi Moden.
Satu lagi Ahli Perniagaan Wanita.
Satu lagi akan pergi ke majlis sororiti.
Sororiti AKA
mahu ketiga-tiganya,
tapi kami cuma dapat hasilkan satu.
Orang mencari-cari patung itu.
Saya tiada di Mattel. Mereka telefon saya.
Tapi dah habis terjual.
Awak ada patung itu?
Ya, saya juga ada semua benda melibatkan Kamala.
Saya wajib ada. Itu benda penting.
Ini patung yang saya cipta sendiri.
Saya buat kajian dan rasa gembira. Ia bermakna bagi saya.
Ketika itulah saya rasa sangat teruja tentang potensi projek seterusnya.
Ketika itulah So In Style dilahirkan.
Hai, nama saya Sierra dan ini ibu saya, Stacey.
Sierra beri saya ilham untuk reka koleksi anak patung Barbie Afrika Amerika
kerana saya nak dia ada patung yang mirip dia.
Saya mahu kanak-kanak komuniti saya ada patung yang menyerupai mereka.
Semasa itu anak saya tak main dengan Barbie.
Sebagai peminat Barbie, saya tak faham.
Proses di Mattel bermula dengan idea bahagian pemasaran.
Kami cipta patung berdasarkannya.
Kemudian mereka beritahu jika kami perlu buat patung kulit Hitam juga.
Jadi, tak semuanya ada patung kulit Hitam.
Tapi mungkin juga kedai tak nak jual patung Afrika Amerika.
Saya nak buat koleksi anak patung yang mereka tak boleh tolak.
Kakak yang bimbing adiknya
dalam matematik, muzik, pasukan sorak, sains,
atau seni dan kewartawanan.
Saya mahu hasilkan mainan yang seronok,
tapi mendidik pada masa yang sama.
Forum Afrika Amerika Mattel menawarkan sokongan penuh.
Stephen cipta logonya.
David cipta slogan "So In Style, S.I.S."
Saya dan pereka pembungkusan, pergi membeli-belah
di Slauson Swap Meet untuk cari inspirasi.
Kami sepasukan bekerjasama untuk menciptanya.
Ia sangat seronok.
Anak saya suka bermain dengan patung ini.
Saya seronok lihat sesuatu yang saya cipta
buat anak saya gembira.
Ibu saya memang sengaja pastikan
saya dan adik-beradik saya
dicerminkan pada mainan kami.
Jadi, dia cuma beli Barbie Kulit Hitam untuk kami.
Saya sudah diajar dari awal lagi
yang rumah kami takkan ada patung kulit putih.
Saya buat tudung untuk anak patung saya semasa saya membesar.
Terutamanya jika saya bermain dengan kereta.
Jika naik kereta tak berbumbung tanpa tudung, rosaklah rambut.
Itu bukan setakat anak patung, tapi gambaran tentang cita-cita saya.
Sebab itu mereka jadi doktor, peguam, terbang ke seluruh negara.
Sebab itu sekarang ini saya buat cerita
tentang wanita berkuasa dengan kehidupan yang hebat.
Saya dah buat begitu sejak kecil.
Jika Kerry Washington dalam Scandal bukan Barbie Kulit Hitam,
termasuk cara dia berpakaian,
siapa lagi?
Saya guna nama Byronique Barbie.
Jadi, saya mengaku saya patung Barbie Kulit Hitam.
Ada tatu pada jari saya, "Patung Barbie".
Tengoklah semua pakaian dan anting-anting saya.
Ada salah satu bertulis nama saya, "Byronique".
Satu lagi "Barbie".
Saya lambangkan Barbie Kulit Hitam dengan cara tersendiri.
Saya sukakan aktiviti lasak,
ada banyak kerjaya berbeza.
Saya terjun udara dua kali.
Saya berenang dengan jerung di Hawaii.
Luncur jet, luncur layar.
Dahulu, saya cuma nampak
wanita kulit putih mengembara
dan buat pelbagai aktiviti lasak,
jalani kehidupan luar biasa.
Tapi melihat Barbie Kulit Hitam yang boleh buat semua itu
sangat bererti bagi saya dan saya cuba contohinya.
Wanita yang kuat dan berdikari hadapi banyak tekanan.
Tapi wanita yang mampu harungi kehidupan dengan tenang dan yakin
ialah wanita yang lambangkan ciri Barbie Kulit Hitam.
Mampu tangani tekanan dan cabaran,
namun tetap cantik, anggun dan tenang.
Jalani hidup dengan cara sendiri,
pastikan setiap hari, malah setiap saat bermakna.
Dia inspirasi utama awak.
Betul.
Setiap hari saya tanya diri sendiri,
"Apa Barbie Kulit Hitam akan buat dalam situasi ini?"
Setiap tahun, kami sertai acara Dana Kolej Kulit Hitam Bersatu.
Mereka mahu raikan ulang tahun ke-30 Barbie Kulit Hitam.
Saya tak tahu Stacey terlibat dalam projek ulang tahun ke-30.
Apabila saya hadiri majlis sambutan dan dapat tahu itu projeknya,
saya sangat gembira kerana dia orang yang paling sesuai.
Ini Barbie Kulit Hitam pertama
yang saya reka
untuk ulang tahun ke-30 Barbie Kulit Hitam.
Ini ciptaan saya berdasarkan patung 1980.
Saya serlahkan lagi gayanya kerana fikir kedua-duanya akan dilelong.
Tapi mereka cuma pilih satu.
Saya dapat inspirasi daripada potongan berselak pakaian asal.
Dia lebih seksi,
jadi saya buat potongan berselak di depan.
Saya ubah jumpsutnya jadi lebih panjang
dengan potongan berselak pada kaki seluar.
Saya tambah permata.
Ini sebenarnya Barbie So In Style saya yang bernama Chandra,
dengan kulit lebih gelap.
Selain melelong satu-satunya Anak Patung Ulang Tahun ke-30,
Mattel melancarkan semula Barbie Kulit Hitam pada 2010.
2020 - ULANG TAHUN KE-40 BARBIE KULIT HITAM
Saya sangka ini cuma kisah ringkas tentang anak patung bodoh,
tapi kisah Barbie Kulit Hitam sebenarnya sangat bermakna.
Saya rasa begitu dekat dengan anak patung ini.
Saya rasa rapat dengannya, mak cik saya, Kitty dan Stacey
dalam cara yang tak dapat digambarkan.
Mendengar kisah legasi yang hebat tentang manfaat representasi
buat saya sangat gembira sekarang.
Saya teruja dan ingin tahu
pereka Barbie Kulit Hitam Ulang Tahun ke-40 pada 2020.
Ada dengar apa-apa tentang sambutan
hari lahir ke-40 Barbie Kulit Hitam?
Iaitu…
- Tahun depan. - Ya.
Saya belum dengar apa-apa
tentang sambutan ulang tahun ke-40 Barbie Kulit Hitam.
Tentu hebat.
Telefonlah saya. Saya nak raikan dengan kamu semua.
Adakah legasi akan diteruskan?
Nampaknya…
tidak.
Bill membesar bersama Barbie.
Dia jadikan Barbie sebagai kerjayanya.
Saya bekerja dengan dia selama kira-kira sepuluh tahun.
Nama saya Bill Greening.
Saya pereka utama koleksi Barbie Signature.
Saya dah kerja untuk Mattel selama 25 tahun.
Saya bermain dengan Barbie semasa kecil.
Banyak patung saya direka oleh Kitty.
Saya selalu main Barbie dengan sepupu saya.
Saya main dengan banyak rekaan Kitty.
Kami main dengan Pretty Changes, Barbie Kulit Hitam,
Pink and Pretty.
Kitty sebahagian besar daripada zaman kanak-kanak saya dengan Barbie.
Saya bayangkan rekaan anak patung asalnya
dan cara untuk kekalkan unsur yang Kitty suka.
Saya cuba sedaya upaya untuk kekalkan legasinya,
tapi dengan sedikit sentuhan moden.
- Awak buat dengan baik. - Terima kasih.
Apabila saya dapat restu Kitty, saya rasa…
Itulah pujian terbaik.
Saya nak hormati legasi Kitty menerusi anak patung ini.
Saya perlu kata
bahawa memang sukar untuk cari pereka
dengan kepakaran dalam rekaan anak patung.
Sekarang ini,
pasukan kami tiada pereka kulit Hitam.
Saya tahu isu itu sangat penting bagi pihak atasan.
Inilah peluang
untuk budak perempuan kulit Hitam,
budak lelaki kulit Hitam,
untuk fokus betul-betul
supaya boleh terus hasilkan Barbie Kulit Hitam.
Saya harap ada pengganti Kitty, Stacey dan Stephen
yang akan membawa impak.
Yang menariknya tentang patung kulit Hitam,
apabila ia dibuat oleh orang kulit Hitam,
ada banyak kepelbagaian.
Ada banyak idea yang ditonjolkan.
Ada banyak gaya.
Banyak variasi yang mereka cipta untuk anak patung mereka.
Ia sangat menarik
kerana kita takkan jumpa rekaan yang membosankan.
Semuanya direka dengan teliti dan kreatif.
Nama saya Mason Williams,
pengarah kanan, ketua global
Kepelbagaian, Kesaksamaan dan Keterangkuman di Mattel.
Saya sudah dalam industri mainan selama 25 tahun.
Saya bercakap tentang Barbie dengan penuh bangga.
Saya suka apabila kelemahan kami dikenal pasti supaya kami lebih prihatin
tentang isu kepelbagaian, imej tubuh badan dan sebagainya.
Jabatan reka bentuk Mattel ada beberapa pereka kulit Hitam,
tapi jumlahnya tak banyak bezanya
dengan semasa zaman Kitty.
Walaupun syarikat berkembang,
jumlah mereka tak banyak bertambah.
Jumlahnya hampir sama seperti dulu.
Mari kita lihat dulu orang yang bekerja dalam jabatan reka bentuk
di seluruh industri mainan.
Orang kulit Hitam paling sedikit.
Saya tak rasa itu mengejutkan sesiapa.
Sebab kita tak tahu potensi kita jika kita tak ada sesiapa untuk dicontohi.
Saya hadiri hari kerjaya sejak 20 tahun dulu.
Apabila saya pergi, saya pakai tanda nama "Mason, Pembuat Mainan".
Saya masih tulis begitu sampai sekarang.
Sebab saya tahu saya perlu tunjukkan
ada orang di luar sana yang buat kerja ini.
Kita perlu libatkan anak muda lebih awal.
Pada tahap sekolah tinggi. Kerjasama dengan universiti kulit Hitam.
Luaskan pandangan mereka
terhadap kemahiran dan tahap pendidikan yang diperlukan.
Kenal pasti bakat-bakat muda.
Kita perlu ambil inisiatif untuk jayakannya.
Itu yang penting.
Selama ini, kita terlalu lalai.
Saya Tasja Kirkwood,
ketua Tinjauan Pengguna Global di Mattel.
Saya dengar pendapat kanak-kanak.
Maklumat itu menjana proses reka bentuk dan pembangunan.
Itu sangat penting, khususnya bagi topik ini.
Kepelbagaian pekerja sangat penting.
Cara pemikiran kita semua berbeza
kerana pengalaman kita semua berbeza.
Jadi, kepelbagaian pemikiran dalam segala aspek kerja kami,
daripada reka bentuk, pembangunan, pemasaran, strategi, apa saja,
sangatlah penting.
Kami perlu tunjukkan manfaat sebenar kerja ini
dan kesannya yang positif.
Saya rasa itulah kesan Barbie Kulit Hitam.
Dia tunjukkan peluang kerjaya. Kami pun perlu tunjukkannya.
Ya, mari kita lakukannya.
Mari kita sambung semula perbualan yang tertangguh.
Semua ini pun bermula dengan soalan
semasa perbualan saya dan mak cik saya.
Lihatlah hasilnya.
Daripada satu Barbie Kulit Hitam,
kini ada banyak Barbie Kulit Hitam
dan semakin ramai wanita kulit Hitam yang jadi Barbie.
Saya sokong habis-habisan.
Saya dapat mesej
bahawa Mattel telefon dan kata,
"Kami nak buat Barbie Shonda. Dia nak jadi Barbie?"
Saya kata, "Sudah tentu." Saya sangat teruja.
Ia sungguh ajaib.
Apabila mereka kata
mereka nak buat Barbie berdasarkan saya,
saya sangat seronok.
Saya bangga dapat melambangkan boneka yang bererti bagi saya,
tambahan pula untuk menjadi contoh sebagai wanita kulit Hitam.
Inilah Barbie saya. Saya menangis kali pertama melihatnya.
Saya suka patung ini. Ini patung saya, patung Shonda.
Saya panggil dia Shonda Glamor kerana dia melaram.
Ini patung Barbie kedua saya.
Yang ini puteri balet
macam watak saya dalam filem Disney, The Nutcracker and the Four Realms.
Saya terlibat sepenuhnya sepanjang proses itu.
Shondaland ada ketua reka bentuk yang sangat hebat.
Namanya Sandie Bailey.
Sandie yang berbincang dengan Mattel
tentang rupa patung saya.
Kalau dia tunjuk rekaan kepada saya dan saya kata, "Kecilnya punggung saya,"
dia yang sampaikan maklum balas kepada mereka.
Pertama sekali,
kami hantar gambar rujukan.
Saya dan Shonda pilih
lima hingga lapan gambar
yang dia rasa menunjukkan rambut, wajah dan solekan
yang mencerminkan zaman yang dia kehendaki.
Saya nak pastikan kalau orang melihatnya,
ia mewakili diri saya yang seadanya.
Bukan versi yang sempurna.
Saya pastikan pinggangnya besar.
Saya pastikan dadanya seperti dada saya.
Patung ini lebih ramping
dan punggung kedua-duanya berbeza.
Kami pilih yang ini.
Dia akan melambangkan saya.
Bagi prototaip terakhir patung ini,
dadanya tak cukup besar.
Mereka kata, "Dah lambat." Saya kata, "Tebalkan branya."
Jadi, kami tebalkannya.
Saya diberitahu semasa kecil yang kaki saya berisi.
Kaki inilah yang bantu saya menang pingat Olimpik,
jadi saya nak kaki Barbie saya nampak kuat dan cergas.
Saya akan jadi Barbie kedua.
Saya sangat gembira
apabila mereka kata,
"Kami nak buat Barbie awak yang lebih menunjukkan kerja awak."
Saya nak dia nampak lebih profesional.
Saya rasa Barbie kedua ialah peluang yang hebat
untuk budak perempuan melihat seorang penulis,
wanita kulit Hitam dalam posisi atasan.
Saya selalu kata, kita perlu mampu bayangkan impian kita.
Tapi kita tak mampu bayangkannya jika kita tak pernah lihat.
Patung yang saya beli untuk anak-anak semuanya patung kulit Hitam.
Saya beli patung dengan tekstur rambut yang sama seperti mereka
supaya mereka nampak diri mereka padanya.
Sekarang dah normal.
Tak pelik pun jika patung ada rambut pilin atau afro.
Apa yang peliknya?
Ada Barbie yang berkerusi roda. Baguslah.
Semua itu sangat penting
dalam dunia kita sekarang.
Saya ada anak perempuan. Dia baru tujuh tahun.
Menerusi main olok-olok, kanak-kanak belajar tentang dunia dan masyarakat.
Dia ada banyak patung
dengan pelbagai warna kulit
kerana saya nak dia tahu bahawa selain dirinya,
ada pelbagai jenis orang
dengan bahasa, idea
dan perspektif berbeza-beza.
Ia boleh mengubah dunia dalam pelbagai cara.
Bunyinya macam sukar dan berat,
tapi ia benar.
Sejak kecil lagi kanak-kanak boleh belajar tentang keterangkuman,
tentang kepelbagaian,
tentang tekstur rambut dan warna kulit yang berbeza.
Ada macam-macam lagi.
Kalau kita cuma lihat anak patung dan Barbie yang mirip kita,
otak kita takkan mampu berfikiran terbuka.
Setiap kali kenalan kulit putih saya bakal dapat anak,
mereka tahu
saya akan hadiahkan patung kulit Hitam, buku dengan budak kulit Hitam.
Untuk kawan kulit Hitam saya pun.
Setakat ini, maklum balas mereka positif.
Tiada orang tanya, "Kenapa awak beri patung ini?"
Budak-budak suka.
Tapi sejauh mana lagi perjalanan kita?
Benar, Barbie lebih inklusif sekarang,
jadi saya rasa si kecil Lagueria
tentu suka bermain dengan Barbie.
BAB 3 - WATAK UTAMA KISAHNYA
Tapi saya masih tertanya-tanya,
berapa banyak yang sebenarnya berubah?
Nama saya Amirah Saafir.
Saya profesor di Cal State Fullerton,
jabatan Kajian Kanak-kanak dan Remaja.
Saya ingin tahu kesan faktor persekitaran,
terutamanya di sekolah,
mempengaruhi identiti kaum kanak-kanak kulit Hitam.
Jadi, saya ingin dengar pandangan kanak-kanak,
tunjukkan pelbagai Barbie yang ada pada masa kini
dan dengar tanggapan mereka.
Inspirasi saya ialah uji kaji anak patung oleh Clark dan Clark.
Ia cuma sebagai inspirasi, tapi bukan ditiru bulat-bulat.
Kami sengaja tidak fokus
pada kulit Hitam lawan kulit putih.
Tapi pada semua warna kulit, bentuk dan saiz Barbie yang pelbagai.
Akhir sekali, saya akan berbual dengan pakar
iaitu penyelidik,
pakar daripada pelbagai bidang,
untuk dapatkan perspektif menyeluruh tentang erti semua ini.
Dah sedia?
Jumpa di garisan penamat
Barbie mana paling cantik bagi awak?
Yang paling cantik bagi saya…
Brooklyn.
- Brooklyn paling cantik? - Ya.
Kenapa dia?
Sebab kulit dia sama macam kita.
Kulit dia memang sama macam kita.
Betul.
Dia juga ada kebolehan unik bermain gitar.
Kamu rasa mana satu paling cantik?
Yang ini.
Kenapa Barbie ini cantik sangat?
- Sebab gaun dia. - Awak suka gaun dia?
Ada apa-apa lagi yang buat dia cantik?
- Kasutnya. - Kasutnya.
- Saya suka pakaiannya. - Ya.
- Gaya rambutnya. - Awak suka gaya rambutnya.
Saya suka baju dan begnya,
kasut yang cantik ini dan rambutnya.
Apabila mereka cakap tentang Barbie kegemaran mereka,
ramai yang komen tentang gaunnya,
kasutnya,
bukan tentang warna kulit.
Saya ingin dengar pendapat kamu semua.
Apa yang kamu rasa tentang cara
mereka fikir tentang kaum, kepentingan kaum kepada mereka?
Adakah ia selalu dalam fikiran mereka?
Saya bekerja di sekolah rendah kerajaan.
Apabila mereka cakap
tentang hal-hal berkaitan kaum, mereka tak guna perkataan "kaum".
Betul.
Saya tak pernah dengar perkataan itu atau melihatnya dalam kurikulum.
Mereka sebut "etnik", "budaya".
Dalam klip tadi,
mereka sebut perkataan "budaya", "etnik", "agama".
Keunikan setiap individu.
Kamu pernah dengar perkataan "kaum"?
- Tak. - Tak pernah?
- Tak. - Apa maksud "kaum"?
Itu soalan yang bagus.
Saya tahu "race" yang maksudnya lumba. Barbie yang suka berlumba.
Macam lumba lari? Ya.
Apabila kamu cakap dengan ibu bapa dan keluarga tentang kaum,
apa yang mereka cakap?
"Jangan nilai buku daripada kulitnya."
Apa maksud peribahasa itu?
Macam orang yang ejek kita berdasarkan rupa kita.
Jika saya sebut perkataan "kaum"…
apa yang kamu fikir?
- Perkauman. - Perkauman?
Apa itu perkauman?
Apabila orang menilai kita berdasarkan warna kulit,
rupa dan budaya kita.
Mereka tak semestinya tahu perkataan "kaum".
- Tapi laju saja sebut "perkauman". - Ya.
Apa keluarga, ibu dan ayah kamu cakap tentang menjadi orang kulit Hitam?
Mereka suruh jadi berani dan selalu fikir saya ratu kulit Hitam yang cantik.
Ibu saya suruh bangga dengan warna kulit saya
dan jika orang bukan kulit Hitam tanya, "Apa itu Pesona Gadis Kulit Hitam?"
Saya akan kata, "Awak takkan faham."
Mereka kata
saya boleh jadi diri sendiri walaupun rupa saya berbeza.
Sebab saya pun manusia macam orang lain.
Mereka kata polis tak patut bertindak kejam terhadap kita
dan paksa kita meniarap walaupun kita tak bersalah.
Mereka tak guna istilah yang orang dewasa guna,
tapi mereka tahu tentang kaum.
Ada yang kata, "Nyawa Kulit Hitam Penting. Pesona Gadis Kulit Hitam."
Itu bukti mereka tahu tentang kaum.
Tapi kita perlu ajar mereka luahkannya dengan lebih jelas.
Mereka dengar mesej yang bercampur aduk tentang kaum.
Mesej itu tak semestinya mencerminkan kehidupan sebenar.
Kalau semua orang sama dan warna kulit tak penting,
kenapa lelaki kulit Hitam dibunuh di jalanan oleh polis?
Apa peranan Barbie untuk bantu kanak-kanak memahaminya?
Adakah Barbie atau Mattel bertanggungjawab
untuk bantu kanak-kanak faham perbezaannya?
- Ya. - Awak rasa begitu?
Saya rasa ia tanggungjawab masyarakat.
Saya rasa ada banyak cara
yang Mattel boleh buat
untuk tunjukkan lebih jelas tentang kaum,
etnik atau budaya Barbie tertentu.
Wujudkah pasukan di Mattel
yang fokus pada erti kepelbagaian dan cara untuk paparkannya?
Saya rasa itu tentu menarik.
Sebab perubahan tak boleh dibuat oleh satu orang saja.
Ia perlukan satu pasukan yang khusus.
- Ya. - Pasukan yang betul.
Barbie mana yang mirip awak?
- Awak rasa Barbie ini mirip awak? - Ya.
Saya rasa yang ini nampak macam saya
sebab dia berambut coklat dan bermata coklat.
Kenapa rupa mereka macam awak?
Sebab kadangkala saya suka ikat rambut di belakang.
Dia cantik dan rambutnya dipilin macam rambut saya.
- Dia ada persamaan dengan ibu awak? - Ya.
Ada apa lagi?
Dia pakai rambut palsu. Dia macam pakai rambut palsu.
Semua Barbie ini tak nampak macam saya.
Saya pun.
Apa tanggungjawab ibu bapa, apa tanggungjawab kita
selain memberi pendedahan?
Apa-apa pun,
Barbie takkan buat apa-apa yang kita tak buat, bukan?
Itu tanggungjawab ibu bapa, bukan Mattel saja.
Kita tak boleh salahkan Barbie sepenuhnya.
Sebagai masyarakat, kitalah yang perlu ubah stereotaip.
Untuk menjayakan makna sebenar
kepelbagaian, kesaksamaan dan keterangkuman,
kita perlu hapuskan institusi ganas, struktur ganas,
anak patung ganas, dunia anak patung
yang wujud akibat legasi lama kolonialisme.
Selagi kita tak buat begitu, maknanya kita menipu diri sendiri.
Anak saya lima tahun.
Sekarang dia puteri ninja
yang nak tetak tembikai wangi.
Dia ada banyak Barbie.
Saya bangga kerana bagi dia,
semua Barbienya sama saja.
Kami ada pelbagai jenis Barbie
yang berbeza warna kulit, gaya rambut, bentuk badan.
Saya bangga.
Apabila dia main dengan kawan-kawannya,
saya boleh nampak kanak-kanak cuma fokus pada bermain,
bukan benda yang mereka main.
Kalau kita tanya 30 budak sekarang,
"Bagaimana rupa Barbie?" mesti kita dapat jawapan berbeza-beza.
Yang mana satu Barbie sebenar?
Ini Barbie sebenar?
Yang ini.
Kenapa ini Barbie sebenar?
Sebab warna kulit dia.
- Sebab rambutnya perang. - Sebab rambutnya perang?
Itu Barbie sebenar.
Barbie itu pula dibuat kemudian
supaya ada Barbie yang nampak macam gadis kulit Hitam,
jadi mereka tak perlu main dengan Barbie kulit putih saja.
Saya buat banyak kajian.
Saya tonton rancangan mainan dan cara ia dibuat.
Itulah Barbie pertama yang dikeluarkan.
Apabila pergi ke kedai, itu Barbie pertama yang kita lihat.
Dalam iklan pun.
"Siapa Barbie sebenar?" ialah salah satu soalannya.
Mereka sentiasa pilih Malibu, bukan?
Itu menunjukkan kepada saya
bahawa Malibu diketengahkan
dan yang lain cuma watak sampingan.
Itulah standard dunia.
Barbie klasik, Barbie Malibu, Barbie biasa.
Itulah mesej yang dipaparkan kepada mereka
sebagai standard yang normal, ideal dan patut dicapai.
Mereka faham bahawa Barbie Kulit Hitam,
Barbie Amerika Latin, Barbie Asia
cuma wujud kemudian
untuk pasaran bukan kulit putih.
Hierarki masyarakat dengan orang kulit Hitam di bawah
sangat jelas kepada kanak-kanak,
walaupun mereka tak tahu nak gambarkannya dengan kata-kata
kerana mereka boleh lihat hierarki itu pada mainan mereka.
Kalau saya perlu pilih,
saya nak pilih Barbie biasa
kerana dia ada rancangan sendiri.
Saya rasa itu Barbie asli
kerana semasa saya tunggu tadi, saya tonton rancangannya
dan dia orang pertama yang muncul.
Anak saya tonton rancangan TV Barbie.
Barbie Kulit Hitam bukan watak utama.
Kita tak kenal mana-mana watak kulit Hitam.
Kita tak tahu tentang keluarga atau perihal mereka.
Mereka cuma watak sampingan.
Ia hampir sama seperti penyisihan
yang berlaku semasa Barbie Kulit Hitam belum ada.
- Pernah tonton filem Barbie? - Ya.
- Pernah?
Filem apa?
Saya tonton filem tentang perisik,
angkasa lepas,
yang biasa.
Dulu saya tonton Barbie Dreamhouse.
Yakah?
Ya, kami tonton filem Barbie.
Filem duyung. Rupanya macam Barbie ini.
Saya Nachelle Jackson
dan ini anak saya, Kayden.
Hai. Saya 14 tahun.
Saya dipaksa main anak patung.
Awak tak dipaksalah.
Saya ingat lagi zaman dulu
semasa kami tonton banyak filem Barbie.
Kami pergi ke Target untuk beli patung Barbie baru.
Semasa di kedai, saya kata, "Okey, ini Barbie.
Ini Barbie dan dia berkulit Hitam."
Anak saya berkeras dan kata,
"Ini bukan Barbie. Barbie bukan kulit Hitam.
Barbie putih."
Rancangan Barbie perlu ada lebih banyak kaum.
Biasanya cuma satu kaum saja jadi watak utama.
Rancangan itu muncul semasa saya dah besar,
semasa saya dah sembilan, sepuluh tahun.
Saya lebih suka yang itu kerana ada watak kulit Hitam.
Mungkin sebab itu saya tak anggap Barbie orang kulit Hitam.
Sebab watak kulit Hitam selalu jadi kawannya saja.
Macam Nikki atau Christie.
Saya Aydrea Walden,
penulis yang tinggal di Los Angeles.
Saya tahu tentang Barbie Vlog
sebelum saya terlibat.
Ada beberapa episod yang menarik perhatian saya.
Saya pernah bekerja dengan Mattel dalam rancangan lain,
jadi saya ada hubungan yang baik dengan mereka
semasa mereka mengajak saya buat projek
untuk bincangkan isu besar pada 2020.
Hai, semua.
Ada gerakan besar-besaran sedang berlaku.
Berjuta-juta orang di seluruh dunia
bangkit untuk menentang perkauman
kerana dari dulu lagi, selalu ada kes
sesetengah kaum dilayan dengan tidak adil,
malah disakiti kerana warna kulit mereka.
Mereka kata, "Kami nak buat vlog Barbie.
Apa mesej yang awak nak sampaikan?"
Mungkin orang ingat hidup saya baik-baik saja,
tapi saya dan ramai orang kulit Hitam
perlu hadapi isu perkauman sepanjang masa.
Saya selalu kagum apabila dua orang di persekitaran yang sama
alami pengalaman berbeza berdasarkan diri mereka.
Itu yang saya nak sampaikan.
Saya dan Barbie lawan jual pelekat di pantai bulan lepas.
Kami berpecah untuk lihat jualan siapa lebih laris.
Pengawal keselamatan di pantai tahan saya tiga kali.
Apa?
Mereka tanya banyak soalan, malah mereka telefon ibu saya.
Sebab itulah jualan saya tak banyak pada hari itu.
Pengawal syak saya buat jahat
walaupun saya cuma buat sama macam awak.
Kami ambil kisah benar yang berlaku kepada saya
dan sesuaikannya dengan umur penonton.
Dalam kerja saya, saya selalu ambil isu lebih besar, isu dewasa,
dan sesuaikannya untuk penonton muda.
Biasanya apabila saya cerita hal begini, orang akan beri alasan.
Mereka kata, "Awak patut ada permit untuk meniaga di pantai."
Tapi itu cuma alasan.
Semuanya kerana warna kulit saya
dan mereka prejudis terhadap saya.
Mereka tak buat andaian begitu tentang orang putih macam saya.
Konsepnya mudah. Cuma dua kawan berkongsi pengalaman.
Saya suka kerana kami tunjukkan
dua orang berbual tentang isu yang mungkin tak selesa untuk mereka.
Tak selesa untuk dibualkan dan didengar.
Saya rasa pasukan kami berjaya realisasikannya.
Saya gembira dengan kerja kami.
Apa lawak Dave Chappelle itu?
Dia kata, "Apa pendapat Ja Rule?"
Saya tak nak tanya, "Apa pendapat Barbie tentang perkauman?"
Mungkin…
Mari tanya Barbie.
Okey.
Wah! Barbie kulit putih sokong perjuangan kita.
Hebat.
Saya suka kalau ia berkesan.
Jika budak kulit putih yang sanjung Barbie
dan mahu jadi seperti dia
beri perhatian kepada mesejnya
dan mula bantah insiden perkauman apabila ia berlaku
dan pertahankan kawan kulit Hitam, kawan Amerika Latin mereka
atau sesiapa yang berbeza.
Ia mungkin bantu mereka nampak kerana selalunya mereka tak nampak.
Ada satu perkara yang tiada dalam video itu
iaitu nasihat tentang tindakan yang boleh diambil.
Belajar mendengar saja
tak cukup untuk bantu mereka hadapi perkara yang berlaku
apabila kawan mereka diejek semasa parti bermalam.
Saya agak sedih
kerana kanak-kanak tak boleh jadi kanak-kanak saja.
Tapi rancangan seperti itu penting kerana realiti itu pahit
dan kanak-kanak terdedah sejak kecil lagi.
Kalau realiti yang diselit dalam fantasi ini
boleh bantu jadikan dunia kita lebih baik
dan lebih terlindung daripada perkauman dan diskriminasi,
maka ia sangat indah dan berbaloi.
Saya kagum kerana mereka sentuh isu sosial yang penting.
Video itu bagus kerana kanak-kanak yang tiada pengalaman seperti itu
boleh belajar daripadanya
dan mula berbual tentang hal sebegitu.
Tapi mula-mula saya terfikir,
"Pernahkah watak ini bercakap sebanyak ini?"
Tak pernah.
Dia bercakap sekali-sekala. Selalunya dia cuma watak sampingan.
Untuk mencapai kemajuan, kita perlu ambil langkah demi langkah.
Kemajuan tak datang secara tiba-tiba.
Kepelbagaian telah ditingkatkan.
Filem Big City Big Dreams tahun lalu menampilkan Barbie Roberts, Malibu.
Dia bertemu Barbie Roberts dari Brooklyn.
- Awak dari Brooklyn, New York? - Ada yang lainkah?
Ada satu filem yang agak bagus.
Ada Barbie kulit putih dan Barbie Kulit Hitam.
Mereka teman sebilik.
Saya rasa ini bilik saya.
Ada nama saya. Saya Barbie.
Tapi sayalah Barbie.
- Nama keluarga awak? - Roberts.
- Nama kita sama? - Nama kita sama?
Saya suka cara mereka tunjukkan
ada Barbie kulit Hitam dan Barbie kulit putih.
Kedua-duanya patung yang sama, tapi berbeza warna kulit saja.
Ini dunia baru Barbie.
Filem itu dianggap progresif
kerana Brooklyn akhirnya muncul dalam filem.
Tak kisahlah cara dia muncul.
Yang penting dia ada, jadi itu progresif.
Yang menariknya, kita semua faham
Brooklyn bersaing
dengan orang yang tak layak berada di pentas dengan dia.
Itulah yang wanita kulit Hitam
alami setiap hari.
Kalau mereka diambil bekerja, itu dikira progresif.
Orang kulit putih
yang tak cukup bagus
tetap dianggap setaraf…
Beg lari.
…dengan wanita kulit Hitam yang sangat berkebolehan, dalam kes ini.
Sekali lagi, balet jadi penyelamat.
Mereka bertanding pada peringkat yang sama
dan itu dianggap progresif, sedangkan bukan begitu.
Jumpa di garisan penamat
Walaupun mereka seri, itu tak cukup bagus.
Kenapa Mattel tak boleh kata,
"Okey, Brooklyn ada kelayakan. Dia ada bakat. Dia patut menang."
Sesetengah kanak-kanak masih rasa
media masih belum cukup inklusif.
Mereka berkata,
"Apa kriteria yang diperlukan untuk watak kulit Hitam,
watak Amerika Latin, watak Asia,
jadi watak utama dalam cerita mereka sendiri?"
Kami sedang usahakannya.
Dengan pertambahan Barbie Roberts…
Maaf, Barbie Roberts Brooklyn.
Itu langkah yang besar.
Dengan kejayaan filem itu,
koleksi eksklusif Brooklyn akan dihasilkan.
Dunianya sendiri.
Dia masih berkawan dengan Barbie Malibu,
tapi kami sedang bina dunia khusus untuk Brooklyn.
Koleksi Brooklyn merangkumi siri Netflix,
anak patung
dan mungkin kerap berinteraksi dalam vlog dan sebagainya.
Ia berkembang.
Ibu bapa hari ini masih ada keinginan untuk lihat Barbie bukan kulit putih
menjadi watak utama.
Ini mencerminkan legasi Barbie yang berkisarkan pemerkasaan
dan impak budaya.
Keterangkuman dan kepelbagaian semakin ditingkatkan.
Tapi yang paling penting, kita perlu ingat,
kemajuan mengambil masa.
Lebih elok ada kemajuan beransur-ansur, tapi memberi kesan pada pasaran
daripada hangat-hangat tahi ayam.
Jika saya tak nampak kemajuan secepat yang saya jangkakan,
atau yang sesiapa jangkakan, saya tak kisah
kerana saya akan terus usahakannya.
Saya tahu kalau ada sedikit kemajuan pun, ertinya saya buat kerja, kami buat kerja.
Tentu Barbie itu kurang berjaya.
Kenapa?
Sebab kita hidup di…
- Saya tak nak cakap. - Cakaplah.
Kita hidup di dunia yang didominasi oleh orang kulit putih.
Kebanyakan orang paling berjaya yang kita boleh fikirkan
ialah orang kulit putih.
Memandangkan watak kulit putih lebih diminati,
saya tak rasa Barbie Kulit Hitam akan jadi watak utama
tanpa ada watak sampingan kulit putih.
Dia tak boleh jadi watak utama.
Saya nak dia berjaya, tapi saya rasa tak boleh.
Saya kecewa mendengar…
dia rasa Barbie Kulit Hitam tak boleh jadi watak utama
semata-mata dia bukan berkulit putih.
Itu adik saya dan anak saudara saya.
Saya terkejut mendengar luahan hatinya.
Adakah usaha kita cukup jika pada 2024, kanak-kanak masih berfikir
majoriti orang di dunia berkulit putih?
Banyak perubahan telah berlaku sejak Bab Satu
dan ketiadaan patung kulit Hitam.
Betul tak?
BEAULAH MITCHELL 40 TAHUN BERKHIDMAT
Ceritakan tentang kandungan buku ini.
Buku Ulang Tahun ke-70.
Mereka masukkan kata-kata mak cik.
"Saya bertuah kerana 44 tahun di Mattel.
Saya sangat gembira." Ya, betul.
Mesti Kitty pun ada di sini.
- Baca. - "Kitty Black Perkins.
Pencipta Barbie Kulit Hitam pertama dan koleksi Holiday Barbie.
'Yang paling seronok tentang kerja saya, setiap budak perempuan suka saya
apabila dia tahu kerja saya.'"
Dah jumpa.
Mari kita baca.
Pada 1980, seperti yang kita tahu, Barbie Kulit Hitam dilahirkan.
- Tahun 1982. - Pada 1980.
- Barbie Kulit Hitam ada tak? - Tak tulis pun.
- "Juara Dunia…" - "Merentas sempadan."
Rentas sempadan, tapi tak sebut Barbie Kulit Hitam?
Betul.
Saya sedih Barbie Kulit Hitam tiada dalam senarai "Merentas Sempadan".
- Memang tak ada. - Betul.
Tapi Holiday Barbie ada.
Semasa membuat filem ini,
saya selalu terfikir tentang si kecil Lagueria,
gadis kulit Hitam pemalu dan bersuara lembut dari Texas.
Apa perasaannya jika dia dapat tonton dokumentari begini?
Tentu dia akan dapat inspirasi kerana seperti ibu saudaranya,
dia ingin tanya soalan yang sukar
dan membuka jalan kepada generasi akan datang.
Seperti Shonda, dia tahu betapa sukarnya menjadi perintis,
tapi dia tetap lakukannya.
Seperti Misty, dia faham ini satu bentuk protes
sebagai orang kulit Hitam yang mengambil tempat dalam sejarah
yang meminggirkan orang sepertinya.
Seperti Kitty dan Stacey, dia nampak keperluan.
Keperluan untuk menceritakan kisah Barbie Kulit Hitam.
Untuk tonjolkan Barbie Kulit Hitam kerana dia penting
dan kisahnya penting.
Seperti yang anda lihat,
saya mendapat inspirasi semasa membuat filem ini.
Bagaimana agaknya ia memberi inspirasi kepada anda?
Sebab itulah filem begini sangat penting.
Untuk memelihara legasinya.
Saya rasa Barbie Kulit Hitam memang membuka jalan.
Saya nak semua orang tahu Barbie Kulit Hitam mencerminkan diri saya.
Personaliti saya dan segala-galanya ditonjolkan pada patung ini.
Saya rasa saya telah memberi kegembiraan
kepada setiap budak yang bermain dengan mana-mana patung rekaan saya.
Saya rasa saya telah gunakan kreativiti saya
yang dikurniakan Tuhan
secara positif.
Saya bersyukur dengan perkembangan ini dan masa depan Barbie.
Tapi saya juga tahu ia takkan berlaku tanpa Barbie Kulit Hitam.
Sekali lagi, saya bangga dengan wanita kulit Hitam
kerana menyuarakan sesuatu yang penting bagi kami
di persekitaran yang selalunya menghalang kami bersuara.
Itu tentu sangat sukar.
Jadi, saya teruja,
tapi saya perlu beri penghormatan kepada usaha para perintis.
Saya berterima kasih atas legasi yang tercipta daripadanya.
Okey, saya tak benci anak patung lagi.
Saya bersyukur dapat tahu kisah mereka kerana ia memberi saya peluang
untuk tonjolkan cara wanita kulit Hitam bangkit dan menyokong satu sama lain.
Ketiga-tiga wanita ini,
Kitty, Stacey dan mak cik saya, Beulah Mae Mitchell,
bekerjasama untuk jayakannya.
Apabila benda yang mereka mahu tiada, mereka buat sendiri.
Hei, itulah cara kami.
Mereka yang pertama,
tapi mereka pastikan mereka bukan yang terakhir
dengan menurunkan tanggungjawab kepada saya.
Jadi, seperti mereka, saya nampak keperluan,
wujudkan pasukan yang hebat
dan akhirnya menjadikan Barbie Kulit Hitam watak utama dalam ceritanya sendiri.
Mesej terkini daripada Mattel:
Sejak 2016, koleksi Barbie ialah koleksi paling inklusif di pasaran.
Barbie "Brooklyn" Roberts ialah salah satu watak utama siaran.
Program FLIP menawarkan latihan amali kepada pelajar kulit Hitam.
Tiga orang diambil bekerja sepenuh masa.
Mattel wujudkan peluang untuk pereka kulit Hitam daripada Kolej OTIS.
Bill dan Kitty bekerjasama mencipta patung Barbie baru yang direka oleh Kitty.
Saya gembira lihat kepelbagaian di studio ini.
Bertahun-tahun dulu, ketika saya baru ceburi politik,
saya tak nampak kepelbagaian begini.
Jurusolek zaman itu tak tahu warna solekan yang sesuai untuk kita.
Tak ada jurukamera
atau wartawan yang bukan kulit putih.
Keadaan dah banyak berubah dalam industri hiburan.
Saya suka tengok kamu semua dan kepelbagaian di sini.
Terima kasih jemput saya.
Awak nak jadi Barbie?
Idea itu pernah dikemukakan beberapa tahun lalu.
Mana Barbienya?
Karen jawab, "Betul."
Ya, seronok kalau ada.
Dia layak jadi Barbie.
Saya rasa ia pasti menghantar mesej positif
kepada wanita muda kulit Hitam di luar sana
yang memanggilnya mak cik,
jika mereka nampak Barbie sempenanya.
Itu tentu hebat.
Sebut nama awak. Awak dirakam.
Saya tak tahu saya dirakam.
Nama saya Karen Waters dan ini ibu saya.
- Dia patut jadi Barbie. - Dia patut jadi Barbie.
- Dengar tak, Mattel? - Dengar tak, Mattel?
Ini mesej secara langsung oleh anaknya.
Suatu hari nanti tentu ada
Barbie warga emas.
Terjemahan sari kata oleh FZA
UNTUK SI KECIL LAGUERIA DAN KANAK-KANAK DALAM DIRI KITA SEMUA.